Sagunt guarda un minut de silenci en senyal de condemna i repulsa pels presumptes assassinats masclistes perpetrats a Toledo i Madrid
04 de març 2022

L'Ajuntament de Sagunt, a través de l'Àrea d'Igualtat, ha convocat un minut de silenci este divendres, 4 de març, a les 12 hores, pels presumptes assassinats masclistes d'una dona de 45 anys a Maqueda (Toledo) i una altra de 32 anys a Pozuelo de Alarcón (Madrid).

Segons dades oficials, l'any 2021 va finalitzar amb 43 dones i 7 menors assassinats per violència de gènere, mentre que en 2022 ja són 6 dones.

Membres de la Corporació Municipal s'han concentrat davant les portes dels edificis públics per a mostrar la seua condemna, repulsa i rebuig davant este nou presumpte assassinat masclista. En les concentracions també han estat presents personal municipal, veïns i veïnes del municipi i col·lectius i associacions.

La delegació d'Igualtat informa que qualsevol persona que sospite d'un cas de violència té el deure ciutadà de telefonar al 016 o al telèfon d'emergències, el 112, i comunicar-ho.

Així mateix, el departament recorda que el Servei d'Atenció a les Dones, en l'Àrea d'Igualtat, es realitza de manera presencial dimarts, dijous i divendres, amb cita prèvia a través del número 96 265 58 89 (de 8.00 a 15.00 hores), del _WhatsApp_ 607248363 (de 8.00 a 19.30 hores) o bé per via telemàtica en [dona@aytosagunto.es](mailto:dona@aytosagunto.es)

A més a més, des de l'Àrea d'Igualtat recorden que si alguna dona es troba en una situació d'emergència greu pot telefonar al Centre Coordinador d'Emergències 112. Si ha sigut víctima d'una agressió i necessita protecció, pot telefonar a la Policia Nacional, al 091 o al 96 267 00 91; a la Policia Local, al 092 o al 96 265 54 84; o a la Guàrdia Civil, al 062.

Finalment, si la persona necessita ajuda urgent també pot posar-se en contacte amb el CENTRE DONA 24 HORES de la Generalitat Valenciana a través del 900 580 888, o bé telefonar al 016. La telefonada no queda registrada en la factura ni en el dispositiu mòbil, encara que es recorda que sí que cal esborrar el registre de trucades del terminal.

![](/media/h4apuxgf/c-minuto-silencio.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-perpetrats-a-toledo-i-madrid/ "Facebook")
*   [](http://twitter.com/share?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-perpetrats-a-toledo-i-madrid/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-perpetrats-a-toledo-i-madrid/ "Linked In")
*   [](mailto:?body=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-perpetrats-a-toledo-i-madrid/)